Have I Got News for You

Have I Got News for You on Hat Trick Productionsin tuottama brittiläinen satiirinen uutisvisailuohjelma, jota BBC on esittänyt vuodesta 1990 alkaen. Ohjelmassa on puheenjohtajan lisäksi kaksi joukkuetta, jotka koostuvat joukkueen kapteenista ja vierailijasta, joka on yleensä julkisuuden henkilö tai poliitikko. Broadcastersin tuottama ja Yle TV1:n esittämä Uutisvuoto pohjautuu ohjelman formaattiin. 

Kapteeneina ovat alusta alkaen olleet Ian Hislop ja Paul Merton. Ohjelman alkuperäisenä puheenjohtajana toimi Angus Deayton. Toukokuussa 2002 News of the World -lehti uutisoi Deaytonin suhteesta prostituoituun ja kokaiinin käytöstä. Deayton sai kuitenkin jatkaa tehtävässään, mutta saman vuoden lokakuussa lehdistön uudet paljastukset johtivat hänen erottamiseensa. Erottamisen seurauksena Stephen Fry on kieltäytynyt esiintymästä ohjelmassa.

Deaytonin jälkeen sarjaa on jatkettu vaihtuvin puheenjohtajin. Puheenjohtajina ovat vierailleet muun muassa Jeremy Clarkson, Martin Clunes, William Hague, Bill Bailey, Tom Baker, Joan Collins ja Neil Kinnock. Boris Johnson, Lontoon pormestari (2008–2016) ja nykyinen Yhdistyneen kuningaskunnan pääministeri, tunnusti TV-sarjassa Vallan kaupungit juontajalle, Sir Christopher Meyerille, että hän saa kiittää asemastaan televisiota ja erityisesti ohjelmaa Have I Got News for You.

Katso myös
 Nytt på nytt

Lähteet

Aiheesta muualla
The British Comedy Guide: Have I Got News For You 
Otteita ohjelmasta BBC:n sivuilla 

Visailuohjelmat
Satiirisarjat
BBC:n televisio-ohjelmat
1990-luvun brittiläiset komediasarjat
2000-vuosikymmenen brittiläiset komediasarjat
2010-luvun brittiläiset komediasarjat
2020-luvun brittiläiset komediasarjat